b"\n_START_ARTICLE_\nPihlaala\n_START_PARAGRAPH_\nPihlaala (vatjaksi Pihl'al'a, ven. \xd0\x9f\xd0\xb8\xcc\x81\xd0\xbb\xd0\xbb\xd0\xbe\xd0\xb2\xd0\xbe, Pillovo) on entinen vatjalaiskyl\xc3\xa4 Leningradin alueen Jaaman piiriss\xc3\xa4 Ven\xc3\xa4j\xc3\xa4ll\xc3\xa4. Se sijaitsee Kattilan etel\xc3\xa4puolella._NEWLINE_Kyl\xc3\xa4 mainitaan jo vuonna 1591 (Pilel\xc3\xa4). 1600-luvun alussa kyl\xc3\xa4 oli Kattilan j\xc3\xa4lkeen runsasv\xc3\xa4kisin. Vuonna 1848 kyl\xc3\xa4ss\xc3\xa4 oli 450 asukasta (442 vatjalaista ja kahdeksan savakkoa), ja vuonna 1901 454 henke\xc3\xa4 (214 miest\xc3\xa4 ja 240 naista). V. Alavan mukaan silloin kyl\xc3\xa4 oli puoleksi vatjalainen ja puoleksi ven\xc3\xa4l\xc3\xa4inen. Kyl\xc3\xa4ss\xc3\xa4 oli Iilian tsasouna."